9. Ansættelse af direktør for Job og Økonomi (Åben)
Tidl. politisk behandling
Forventet sagsgang
ØK, BY 
Lovgrundlag
SAGENS INDHOLD
Byrådet skal i denne sag tage stilling til ansættelse af ny direktør for Job og Økonomi med virkning fra 1. 
december 2021.
Byrådet godkendte 25. februar 2021, at stillingen som direktør for Job og Økonomi skulle opslås eksternt, 
og at der i processen skulle medvirke et eksternt konsulentfirma, som deltager i ansættelsessamtalerne, 
står for test samt indhenter referencer på de kandidater, der går videre til anden samtalerunde. 
Benedikte Nørgaard har medvirket ved rekrutteringen.
Byrådet nedsatte samtidigt et ansættelsesudvalg bestående af borgmesteren, formanden for 
Arbejdsmarkedsudvalget, et medlem af Økonomiudvalget, kommunaldirektøren, direktøren for Social og 
Sundhed, to chefrepræsentanter og to medarbejderrepræsentanter fra Job og Økonomi.
Stillingsopslag og vedlagte job- og personprofil er godkendt af ansættelsesudvalget, og stillingen har været 
annonceret på bl.a. MUUSMANNs hjemmeside, Favrskov Kommunes hjemmeside, på [adresse] samt på 
diverse jobportaler. 
Stillingen blev opslået første gang i marts 2021. Der kom 19 ansøgninger til stillingen. Efter første 
samtalerunde, der blev gennemført 15. april 2021, vurderede ansættelsesudvalget, at ingen af de 
pågældende ansøgere i fuldt omfang matchede de krav og forventninger, der er til den nye direktør. I 
forlængelse heraf blev det besluttet at genopslå stillingen efter sommerferien. 
Stillingen har været genopslået i perioden fra 16. august 2021 til 4. oktober 2021. Der kom 13 ansøgninger 
til stillingen, hvoraf fire kandidater blev inviteret til første samtale 13. oktober 2021. I forlængelse heraf er 
der gennemført forskellige test hos Muusmann og en samtale med kommunaldirektøren. Anden 
samtalerunde var 25. oktober 2021.  
VURDERING
[adresse] indstilling vil blive forelagt for Økonomiudvalget på et ekstraordinært møde 26. 
oktober 2021 og efterfølgende for Byrådsmødet samme dag. 
ØKONOMI
Byrådet besluttede, at der til udgifterne i forbindelse med rekrutteringen blev givet en tillægsbevilling i 2021 
på 200.000 kr. finansieret af kassen.
Byrådet bemyndigede kommunaldirektøren til at forhandle ansættelsesvilkår for den nye direktør for Job 
og Økonomi. Ansættelsesvilkårene vil ligge inden for de gældende rammer for direktører i [adresse] 
Kommune.
Sagsnr. EMN-2021-00606
DokID: 2511194
Sagsbehandler jmh
Byråd
26-10-2021 19:00
INDSTILLING
Kommunaldirektøren indstiller til Byrådet:
1.
At ansættelsesudvalgets indstilling godkendes. 
BESLUTNING
Økonomiudvalget, 26. oktober 2021:
Fraværende: Ingen
[adresse] indstilling blev udleveret til Økonomiudvalget umiddelbart før mødet og vedhæftes 
sagen. 
Økonomiudvalget indstiller, at Bob Mikkelsen ansættes som ny direktør for Job og Økonomi med tiltrædelse 
1. december 2021. 
Byrådet, 26. oktober 2021:
Fraværende: Stig Christensen og Katrine Lauridsen
[adresse] indstilling blev udleveret til Byrådet umiddelbart før mødet og vedhæftes sagen med 
referatet. 
Byrådet godkendte Økonomiudvalgets indstilling om at ansætte Bob Mikkelsen som ny direktør for Job og 
Økonomi med tiltrædelse 1. december 2021. 
Bilag
1.
Job- og personprofil august - direktør for Job og Økonomi (2452453)
2.
[adresse] indstilling vedr. ny direktør for Job og Økonomi (2516102)
